sagorsarker/bangla-wikipedia huggingface dataset:
স্কটল্যান্ড ইয়ার্ড

স্কটল্যান্ড ইয়ার্ড ব্রিটিশ নিরাপত্তা সংস্থার নাম । বিশ্বখ্যাত এ পুলিশ সংস্থার সদর দপ্তর লন্ডনে অবস্থিত । এটি লন্ডনের একটি নামকরা পুলিশ বাহিনী। স্যার আর্থার কোনান ডয়েলের অমর রচনা শার্লক হোমসের সুবাদে এখন ছোট থেকে বুড়ো সবাই স্কটল্যান্ড ইয়ার্ডের পুলিশ বাহিনীকে একনামে চেনেন। খাতা-কলমে নিউ স্কটল্যান্ড ইয়ার্ড নামে পরিচিত এ স্কটল্যান্ড ইয়ার্ড পুলিশ বাহিনীর অবস্থান ওয়েস্টমিনস্টারে। এটি গঠিত হয় ১৮২৯ সালে। কেবল একটি পুলিশ বাহিনীই নয়, মেট্রোপলিটন পুলিশের প্রধান কার্যালয়ও এ স্কটল্যান্ড ইয়ার্ড। বর্তমানে নানরকম পারদর্শিতায় পুরো বিশ্বের কাছে নিজেদের কর্মদক্ষতার কথা পৌঁছে দিয়েছে এ পুলিশ বাহিনী। বিশ্বের সব পুলিশ বাহিনীরই আদর্শ হিসেবে নিজেদের প্রতিষ্ঠিত করেছে নিউ স্কটল্যান্ড ইয়ার্ড।
আঠারো শতকের একটা সময় পর্যন্ত লন্ডন তথা ব্রিটেনে কোনো প্রশিক্ষিত পুলিশ বাহিনী গড়ে ওঠেনি। এরপর ব্রিটেনের ওয়েস্টমিনস্টারে জন্ম হয়েছিল বিশ্বের প্রাচীনতম মেট্রোপলিটন পুলিশ বাহিনীর। এই বাহিনীর প্রধান কার্যালয়ের নামই হল স্কটল্যান্ড ইয়ার্ড। এ নামটিই ব্রিটেনের মেট্রোপলিটন পুলিশ ব্যবস্থার একরকম সমার্থক হয়ে গেছে। আর্থার কোনান ডয়েলের শার্লক হোমসকে কে না চেনে! কল্পনার শার্লক হোমস কাজ করতেন বাস্তবের স্কটল্যান্ড ইয়ার্ডে। ফলে একটা শহরভিত্তিক বাহিনী হওয়া সত্ত্বেও এর রয়েছে বিশ্বজোড়া পরিচিতি। অনেকের কাছে এটি পৃথিবীর অন্যতম সেরা মেট্রোপলিটন পুলিশ বাহিনী।
এই প্রসিদ্ধি একদিনে তৈরি হয়নি। ইতিহাসের অনেকটা পথ পেরিয়ে, স্কটল্যান্ড ইয়ার্ড পরিণত হয়েছে আজকের এই মহীরুহে।
এই মেট্রোপলিটন পুলিশ সার্ভিস বৃহত্তর লন্ডনের আইনশৃঙ্খলা রক্ষার দায়িত্বে নিয়োজিত, শুধু লন্ডন মহানগরীর এক বর্গমাইল এলাকা তাদের আওতা-বহির্ভূত। এর আইনশৃঙ্খলা রক্ষার দায়িত্ব পালন করে লন্ডন মহানগরী পুলিশ। লন্ডন ভূ-গর্ভস্থ রেলওয়ে ও জাতীয় রেল নেটওয়ার্ক-এর আইনশৃঙ্খলা রক্ষার কাজে নিয়োজিত ব্রিটিশ পরিবহন পুলিশ।
১৮২৯ সালে পার্লামেন্টে মেট্রোপলিটন পুলিশ আইন প্রণীত ও অনুমোদিত হয়। 
রবার্ট পীল এ আইনের অধীনে মেট্রোপলিটন পুলিশ গঠন করেন। রবার্ট পীল ইউকেইনি ফ্রাংকোয়া ভিদক-এর সহযোগিতায় নতুন পুলিশ সদর দপ্তরের জন্য প্রথম স্থান নির্বাচন করেন হোয়াইটহল প্যালেস। প্রথম দুই কমিশনার চার্লস রোয়ান ও রিচার্ড মেইনি অন্যান্য পুলিশ কর্মকর্তা ও কর্মচারীদের নিয়ে এ ভবনটি দখল করেন। আগে ৪ হোয়াইটহল প্যালেস (অবস্থান ৫১.৫০৫৯৮° উত্তর অক্ষাংশ ও ০.১২৬০৯° পশ্চিম দ্রাঘিমা) ছিল একটি ব্যক্তিগত বাড়ি। এর পেছনে ছিল গ্রেট স্কটল্যান্ড ইয়ার্ড নামক একটি সড়ক।
বিয়ারা, জামালপুর

বিয়ারা বাংলাদেশের উত্তর-মধ্যাঞ্চলের জামালপুর জেলার সদর উপজেলার শাহবাজপুর ইউনিয়নের একটি গ্রাম।
বিয়ারা গ্রামের জনসংখ্যা ১৩০৮ জন। এর মধ্যে পুরুষ ৬৩৮ জন এবং মহিলা ৬৭০ জন। গ্রামে প্রতি ১০০ জন মহিলার বিপরীতে প্রায় ৯৫.২ জন পুরুষ রয়েছে।
বিয়ারা গ্রামের মধ্য দিয়ে ব্রহ্মপুত্রের একটি শাখা প্রবাহিত হয়। গ্রামে বর্তমানে একটি সরকারি প্রাথমিক বিদ্যালয়, একটি উচ্চ বিদ্যালয়, মুসলিম ধর্মসম্প্রদায়ের জন্য একটি মসজিদ এবং “বিয়ারা বাজার” নামে একটি বাজার রয়েছে। বিয়ারা বাজারে একটি উপ-ডাকঘর রয়েছে।
গ্রামের অধিকাংশ মানুষ কৃষিজীবী। গ্রামে প্রধানত ধান এবং শাকসবজি চাষ হয়।
মনজুর আহমদ বাচ্চু

মনজুর আহমদ বাচ্চু বাংলাদেশের কিশোরগঞ্জ জেলার রাজনীতিবিদ যিনি তৎকালীন ময়মনসিংহ-৩১ আসনের সংসদ সদস্য ছিলেন।
মনজুর আহমদ বাচ্চু কিশোরগঞ্জ জেলায় জন্মগ্রহণ করেন।
মনজুর আহমদ বাচ্চু ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-৩১ আসন থেকে সংসদ সদস্য নির্বাচিত হন।
আমির উদ্দিন আহমেদ

আমির উদ্দিন আহমেদ বাংলাদেশের কিশোরগঞ্জ জেলার রাজনীতিবিদ যিনি তৎকালীন ময়মনসিংহ-২৩ ও কিশোরগঞ্জ-৬ আসনের সংসদ সদস্য ছিলেন।
আমির উদ্দিন আহমেদ কিশোরগঞ্জ জেলায় জন্মগ্রহণ করেন।
আমির উদ্দিন আহমেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২৩ আসন থেকে সংসদ সদস্য নির্বাচিত হন। এর পর ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৬ আসন থেকে সংসদ সদস্য নির্বাচিত হন।
হোটেল ক্যালিফোর্নিয়া

"হোটেল ক্যালিফোর্নিয়া" মার্কিন রক ব্যান্ড ঈগলসের একই নামের অ্যালবামের শিরোনাম ট্র্যাক। গানটি ১৯৭৭ সালের ফেব্রুয়ারিতে একক হিসাবে প্রকাশিত হয়েছিল। গানটির সঙ্গীত রচনা করেছেন ডন ফিল্ডার, এবং যৌথভাবে গানের কথা লিখেছিলেন ডন হেনলি ও গ্লেন ফ্রে। ইগলসের মূল রেকর্ডিংয়ে লিড ভোকাল হিসেবে কণ্ঠ দিয়েছেন হেনলি এবং ইলাকট্রিক গিটারে ছিলেন ফিল্ডার ও জো ওয়ালশের মধ্যে।
গানটি ব্যান্ডের সর্বাধিক বিখ্যাত রেকর্ডিং হিসাবে বিবেচিত হয়। ১৯৯৮ সালে এর দীর্ঘ গিটার কোডা "গিটাররিস্ট" সাময়িকী কর্তৃক সর্বকালের সেরা গিটার সলো নির্বাচিত হয়েছিল। গানটি ১৯৭৮ সালে রেকর্ড অব দ্য ইয়ারের জন্য গ্র্যামি অ্যাওয়ার্ডে ভূষিত হয়েছিল। গানের কথাগুলি ভক্ত এবং সমালোচকদের দ্বারা বিভিন্নভাবে ব্যাখ্যা করা হয়েছে। ঈগলস নিজেই এই গানটিকে তাদের "লস অ্যাঞ্জেলেসের উচ্চ জীবনের ব্যাখ্যা" হিসাবে বর্ণনা করেছে। ২০১৩ সালের "হিস্ট্রি অব দি ঈগলস" প্রামাণ্যচিত্রে হেনলি বলেছিলেন যে, গানটি "অনভিজ্ঞতা থেকে অভিজ্ঞতার পথে যাত্রা... এটাই..."।
মুক্তির পর থেকে "হোটেল ক্যালিফোর্নিয়া" একাধিক শিল্পী কর্তৃক কভার করা হয়েছে এবং আন্তর্জাতিক জনপ্রিয় সংস্কৃতির অংশে পরিণত হয়েছে। জুলিয়া ফিলিপস গানটিকে একটি চলচ্চিত্রে অভিযোজনের প্রস্তাব করেছিলেন, তবে ঈগলসের সদস্যরা এই ধারণাটি অপছন্দ করেছিলেন। বাণিজ্যিকভাবে, "হোটেল ক্যালিফোর্নিয়া" "বিলবোর্ড" হট ১০০-এ প্রথম অবস্থানে ছিল এবং বেশকয়েকটি আন্তর্জাতিক চার্টের শীর্ষ অবস্থান নিয়েছিল।
শেষ সংগ্রাম

শেষ সংগ্রাম ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন গাজী জাহাঙ্গীর। শ্রেষ্ঠাংশে অভিনয় করেছেন মান্না, চম্পা, রাজীব, ডলি জহুর, দিলদার সহ আরও অনেকে।
চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
একজন পুলিশ ইন্সপেক্টরের চাকরি ছেড়ে দিয়ে পুলিশ প্রশাসনের ভিবিন্ন দুর্বলতার ও অসংলগ্নতা বিরুদ্ধে প্রতিবাদ নিয়ে ছবির গল্প।
"শেষ সংগ্রাম" চলচ্চিত্রের গান রচনা করেছন মুন্সি ওয়াদুদ। সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, শাকিলা জাফর, কনকচাঁপা, সামিনা চৌধুরী ঝোনাক খান, এম.এ খালেক।
এই চলচ্চিত্রে জনপ্রিয় খল অভিনেতা রাজীব এর মুখের "ইলু ইলু" সংলাপটি ব্যাপক জনপ্রিয়তা লাভ করে। এছাড়া পরবর্তী পরিচালক গাজী মাহবুব এই চলচ্চিত্রে সহকারী পরিচালক হিসেবে কাজ করেন।
বাংলাদেশ ফিল্ম আর্কাইভে শেষ সংগ্রাম
মানময়ী গার্লস স্কুল

মানময়ী গার্লস স্কুল হলো একটি জনপ্রিয় বাংলা প্রণয়ধর্মী হাসির চলচ্চিত্র যা পরিচালনা করেন হেমচন্দ্র চোংদার। রবীন্দ্রনাথ মৈত্র রচিত নাটকের ওপর ভিত্তি করে এই চলচ্চিত্রটি ১৮ জানুয়ারি ১৯৫৭ সালে রাধা ফিল্মস কোম্পানি ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রাজেন সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, ভানু বন্দ্যোপাধ্যায়, জহর গাঙ্গুলী এবং ধীরাজ ভট্টাচার্য।
শম্ভুগঞ্জ

শম্ভুগঞ্জ বাংলাদেশের উত্তর-মধ্যাঞ্চলের ময়মনসিংহ সিটি কর্পোরেশনের ৩৩নং ওয়ার্ডভুক্ত একটি টাউন। এটি ব্রহ্মপুত্র নদের পূর্ব পাড়ে অবস্থিত। ব্রহ্মপুত্র সেতুর মাধ্যমে এটি ময়মনসিংহ মহানগরের বাকি অংশের সাথে যুক্ত। শম্ভুগঞ্জ ময়মনসিংহ থেকে কিশোরগঞ্জ,শেরপুর,নেত্রকোণা,সিলেট ও চট্টগ্রাম যাতায়াতের প্রধান সড়কের সংযোগস্থলে অবস্থিত।
১৯১৫ সালে চর কালিবাড়ি ও কেওয়াটখালী এলাকায় ব্রহ্মপুত্র নদের ওপর রেলওয়ে সেতু নির্মিত হয়, যা ময়মনসিংহকে মোহনগঞ্জ, জারিয়া-ঝাঞ্জাইল এবং ভৈরবের সাথে যুক্ত করে। এই সেতু ও রেলপথ নির্মিত হওয়ার সময়ে শম্ভুগঞ্জ বাজারে একটি রেল স্টেশন স্থাপিত হয়। ১৯৩৩ সালে শিল্পাচার্য জয়নুল আবেদিন কেওয়াটখালী-শম্ভুগঞ্জ রেল সেতুকে কেন্দ্র করে “রেল ব্রিজ” শিরোনামে দুইটি চিত্র আঁকেন, যা জয়নুল আবেদিন সংগ্রহশালায় সংরক্ষিত আছে। ১৯৯২ সালের ১ জানুয়ারি পাটগুদাম-চায়নামোড় এলাকায় সড়ক সেতু চলাচলের জন্য খুলে দেওয়া হয়।এই সেতুটির দৈর্ঘ্য ৪৫৫ মিটার। ময়মনসিংহ মহানগরের চায়নামোড়-চরকালিবাড়ী এলাকা থেকে শম্ভুগঞ্জ বাজার প্রায় ২ কিলোমিটার দূরে অবস্থিত। আর মূল শহর থেকে এর দূরত্ব ৪ কিলোমিটার।
স্বাস্থ্য অধিদপ্তর

স্বাস্থ্য অধিদপ্তর গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অধীনস্থ স্বাস্থ্য পরিষেবা বিষয়ক সর্বোচ্চ প্রশাসনিক কার্যালয়।
১৯৫৮ সালে এ কার্যালয় পরিদপ্তর হিসেবে গঠিত হয়। ১৯৮০ সালে এটিকে অধিদপ্তরে উন্নীত করা হয়। ঢাকার মহাখালীতে এই কার্যালয় অবস্থিত।
একজন মহাপরিচালক অধিদপ্তরের শীর্ষকর্তা হিসেবে দায়িত্ব পালন করেন। এছাড়া একাধিক অতিরিক্ত মহাপরিচালক, পরিচালক, উপ ও সহকারী পরিচালকসহ বিভিন্নস্তরের কর্মকর্তা-কর্মচারী এর বিভিন্ন প্রশাসনিক স্তরে দায়িত্বপালন করেন।
অধিদপ্তরের প্রধান কাজ দেশের সর্বস্তরে স্বাস্থ্য সেবা নিশ্চিতকরণ, স্বাস্থ্য ব্যবস্থাপনা, কর্মপরিকল্পনা এবং প্রশাসনিকভাবে বিভিন্ন নীতি কার্যকর করা। এ ছাড়া স্বাস্থ্য অধিদপ্তর প্রয়োজনে মন্ত্রণালয়কে স্বাস্থ্য সেবা সম্পর্কিত দিক নির্দেশনা প্রণয়নে কারিগরী সহযোগিতাও প্রদান করে থাকে। ইতোপূর্বে এই অধিদপ্তর স্বাস্থ্য শিক্ষা দেখভাল করলেও ২০১৯ সালের ২৪ নভেম্বর নতুন স্বাস্থ্য শিক্ষা অধিদপ্তর গঠনের প্রজ্ঞাপন জারি করা হয়েছে।
আবুল বাশার মোহাম্মদ খুরশীদ আলম

আবুুুল বাশার মোহাম্মদ খুরশীদ আলম একজন বাংলাদেশী শল্যচিকিৎসক। তিনি স্বাস্থ্য অধিদপ্তরের মহাপরিচালক ছিলেন।
খুরশীদ আলম ১৯৬১ সালে জন্মগ্রহণ করেন। তিনি ১৯৮৪ সালে স্যার সলিমুল্লাহ মেডিকেল কলেজ থেকে এমবিবিএস ডিগ্রি লাভ করেন। এরপর তিনি বাংলাদেশ কলেজ অব ফিজিশিয়ানস এন্ড সার্জনস থেকে শল্যবিদ্যায় এফসিপিএস অর্জন করেন। পরবর্তীতে তিনি অস্থিশল্যবিদ্যায় এমএস এবং ইংল্যান্ড এর বিভিন্ন রয়্যাল কলেজ হতে এফআরসিএস অর্জন করেন।
বাংলাদেশে কোভিড-১৯ এর মহামারি চলাকালে সমালোচনার মুখে স্বাস্থ্য অধিদপ্তরের তৎকালীন মহাপরিচালক আবুল কালাম আজাদ পদত্যাগ করলে ২০২০-এর জুলাই মাসে অধিদপ্তরের মহাপরিচালক হিসেবে প্রথমবার নিয়োগ পান খুরশীদ আলম। ২০২০ সালের ৩১ ডিসেম্বর তার চাকরির মেয়াদ শেষ হয়। পরে চুক্তিভিত্তিক খুরশীদ আলমের মেয়াদ দুই বছর বাড়ানো হয়। সেই মেয়াদ ২০২২ সালের ৩১ ডিসেম্বর শেষ হলে আবারও নতুন করে দুই বছরের জন্য তাকে নিয়োগ দেয় সরকার। ২০২৪ সালের আগস্টে বাংলাদেশে সরকারের পট-পরিবর্তন হলে আগস্টের ১৮ তারিখ তার চুক্তিভিত্তিক নিয়োগের অবশিষ্ট মেয়াদ বাতিল করে জনপ্রশাসন মন্ত্রণালয় হতে প্রজ্ঞাপন জারি করা হয়।
২০১৮ সালে আলম ঢাকা মেডিকেল কলেজে শল্যবিদ্যার অধ্যাপক পদে যোগদান করেন। স্বাস্থ্য অধিদপ্তরের মহাপরিচালক হিসেবে যোগদানের পূর্বপর্যন্ত তিনি এই কলেজের শল্যবিদ্যার বিভাগীয় প্রধানের দায়িত্বে ছিলেন।
১৯৮৪ সালে তিনি দশম বিসিএস এর মাধ্যমে সাস্থ্য ক্যাডারে সরকারি চাকরিতে যোগ দেন।
আলম বাংলাদেশ কলেজ অব ফিজিশিয়ানস এন্ড সার্জনস এর সাম্মানিক সচিব হিসেবেও দায়িত্ব পালন করেন।
আজহার শাহ কায়সার

আজহার শাহ কায়সার ১৯২০ সালের ডিসেম্বরে দেওবন্দে জন্মগ্রহণ করেন। তার পিতা আনোয়ার শাহ কাশ্মীরি ছিলেন হাদিসের পণ্ডিত।
কায়সার দারুল উলুম দেওবন্দে ভর্তি হয়েছিলেন। কিন্তু ১৯২৭ সালে তার পিতা দারুল উলুম দেওবন্দ থেকে পদত্যাগ করে ডাভেলে চলে গেল তিনি জামিয়া ইসলামিয়া তালিমুদ্দিন ডাভেলে তার পড়াশুনা শুরু করেন। ১৯৩৩ সালে ১২ বছর বয়সে তার বাবা মারা যান। কায়সার আর পড়াশোনা শেষ করতে পারেন নি।
তার বাবা মারা যাওয়ায় উর্দু লেখক ও সাংবাদিক জাফর আলী খান সহ সারাদেশের মানুষ সমবেদনা জানায়। দেওবন্দের জামে মসজিদে একটি শোক অনুষ্ঠানের আয়োজন করা হয়েছিল এবং স্বাগত বক্তব্যটি ১২ বছর বয়সি কায়সার প্রস্তুত করেছিলেন। কায়সার জাফর আলী খানের কাছে এই সম্ভাষণের একটি অনুলিপি উপস্থাপন করেন এবং এটি জামাতেও উচ্চস্বরে পাঠ করা হয়েছিল। জাফর আলী খান এই সম্ভাষণটি এত পছন্দ করে যে তিনি এটি তার সম্পাদিত জমিদারের প্রথম পৃষ্ঠায় প্রকাশ করেন। এভাবেই কায়সারের সাহিত্য জীবন শুরু হয়।
বিজনোর মাসিক পত্রিকা গুনছা এবং জামিয়া মিলিয়া ইসলামিয়া বিশ্ববিদ্যালয়ের মাসিক পত্রিকা “"পায়াম-ই-তালিমে ”" কায়সারের প্রথম প্রবন্ধ প্রকাশিত হয়। "১৯৩৬" সালে প্রকাশিত "সাপ্তাহিক সাদাকাত সাহারানপুর" পত্রিকায় কায়সার স্থায়ী লেখক এবং সম্পাদকীয় বোর্ডের সদস্য হন।
কায়সার সুলতানুল হক কাসেমি বিজনোরির সাথে "ইস্তেকলাল নামে" একটি সাপ্তাহিক পত্রিকা সম্পাদনা করেন। এটির প্রথম প্রকাশ করা কঠিন ছিল যদিও এর বিখ্যাত "ঈদ নম্বর" সংস্করণটি ১৯৩৭ সালের ডিসেম্বরে প্রকাশিত হয়েছিল। ১৯৩৯ সালে কায়সার ১৯ বছর বয়সে তার ১৬ টি নিবন্ধের সংকলন "সাদাকাত" পত্রিকায় প্রকাশ করেন।
১৯৪০ সালের নভেম্বরে কায়সার দেওবন্দ থেকে দ্বি-মাসিক "আল আনোয়ার" প্রকাশ করেন। জার্নালটি আনোয়ার শাহ কাশ্মীরীর জীবন ও কর্মের উপর ফোকাস করে লেখা। ১৯৪০ এর আগে, ১৯৩৯ সালে কায়সার "জমিদারে" কাজ করেছিলেন। "সাদাকাত সাহারানপুর" এবং "আল আনোয়ার, দেওবন্দ" ছাড়াও কায়সার "হাদী, দেওবন্দের" সম্পাদকীয় দায়িত্ব গ্রহণ করে। "হাদির" প্রথম সংস্করণ ১৯৪৬ সালের মে মাসে প্রকাশিত হয়। সৈয়দ আজাহার শাহ কায়সার, মুহাম্মদ সালিম কাসমি এবং সৈয়দ মেহবুব রিজভীর নাম ১৯৫০ সালের এপ্রিলের সংস্করণ পর্যন্ত পাওয়া যায়।
কায়সার ১৯৩৬ থেকে ১৯৪২ সাল পর্যন্ত ৮৭ টি নিবন্ধ লিখেছিলেন। "টুটা হুয়া আইনা" (ভাংগা আয়না), "ইনকেলাব", "শরাবী" "শায়ার" এবং "আজাদির" মতো ছোট গল্প উল্লেখযোগ্য। কায়সার ১৯৫১ থেকে ১৯৮২ সাল পর্যন্ত দারুল উলুম দেওবন্দের মাসিক জার্নাল "দারুল উলুম" সম্পাদনা করেন। তিনি "দ্বি-মাসিক ইজতেমাহ, সাহারানপুর", "মাসিক খালিদ, দেওবন্দ" (ইজাজ আলী আমরুহীর তত্ত্বাবধানে), "মাসিক তাইয়েব" ", দেওবন্দ" (১৯৮৩-১৯৮৫), "দ্বি-মাসিক ইসহাত-ই-হক, দেওবন্দ" (১৯৭৫-১৯৮৫) সম্পাদনা করেছেন।
কায়সারের বইগুলির মধ্যে রয়েছে:
কায়সার ১৯৮৫ সালের ২ নভেম্বর (১৩ রবিউল-আউয়াল ১৪০৬ হিজরী) দেওবন্দে মারা যান। তাঁকে দেওবন্দের মাজার-ই-আনোয়ারিতে তার বাবা আনোয়ার শাহ কাশ্মীরীর সমাধির পাশে সমাধিস্থ করা হয়।
তার ছেলে নাসিম আক্তার শাহ কায়সার উর্দু রচয়িতা এবং দারুল উলুম ওয়াকফ দেওবন্দের অধ্যাপক। তিনি "দো গোহর আবদার" বইয়ে তার বাবা ও তার চাচা আনজার শাহ কাশ্মীরীর একটি সংক্ষিপ্ত জীবনী লিখেছেন। তিনি তার পিতা সম্পর্কে "সৈয়দ মুহাম্মদ আজহার শাহ কায়সার এক আদিব, এক সাহাফি" ("সৈয়দ মুহাম্মদ আজহার শাহ কায়সার: একজন লেখক ও সাংবাদিক")তেও লিখেছেন।
সারাহ ক্যাসেল

সারাহ ক্যাসেল (; জন্ম: ১৯৮৪) একজন মার্কিন হুইলচেয়ার বাস্কেটবল খেলোয়াড় এবং সাঁতারু।
১৯৮৪ সালে, ক্যাসল কলোরাডোর, ডেনভার জন্মগ্রহণ করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০০২ সালে, তিনি সাঁতার ওয়ার্ল্ড চ্যাম্পিয়নশিপে রৌপ্য পদক, ২০০৫ সালে আমেরিকাস কাপে স্বর্ণ পদক, জাপানের ওসাকাতে আয়োজিত ওসাকা কাপে স্বর্ণপদক, ২০০৭ এবং ২০১১ সালে পরাপান আমেরিকান গেমসে যথাক্রমে দু'বার স্বর্ণপদক জয়। এর পাশাপাশি তিনি ২০১০ সালে আইডাব্লুবিএফ ওয়ার্ল্ড চ্যাম্পিয়নশিপে স্বর্ণ পদক এবং ২০০৮ গ্রীষ্মের প্যারালিম্পিকে আরও একটি স্বর্ণ পদক। স্বর্ণ পদকের জয়ের পাশাপাশি তিনি ২০০৬ সালে আইডাব্লুবিএফ ওয়ার্ল্ড চ্যাম্পিয়নশিপে একটি রৌপ্য পদক এবং ২০০০ গ্রীষ্মকালীন প্যারা অলিম্পিকে ১০০ মিটার (৩৩০ ফুট) ব্রেস্টস্ট্রোকের জন্য আরও একটি রৌপ্য জয় করেছিলেন। ক্যাসেল ২০০২-২০০৮ সাল পর্যন্ত চার বারের এনসিএএ জাতীয় চ্যাম্পিয়নও ছিলেন (কেবল মাত্র ২০০৫ এবং ২০০৭ সালে বাদে)।
জেনিফার চিউ

জেনিফার চিউ (; জন্ম:১৯৮৩) একজন মার্কিন হুইলচেয়ার বাস্কেটবল খেলোয়াড়।
জেনিফার মার্কিন যুক্তরাষ্ট্রের ক্যালিফোর্নিয়ার আখরোট ক্রিক শহরে জন্ম গ্রহণ করেছিলেন।
মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে জেনিফার ২০০৬ সালে আইডাব্লুবিএফ ওয়ার্ল্ড চ্যাম্পিয়নশিপে রৌপ্য পদক এবং ২০১০ সালে স্বর্ণ পদক জয় করছিলেন। ২০১১ সালের প্যারাপান আমেরিকান গেমসে তিনি স্বর্ণপদক লাভ করেন এবং চারবারের এনডাব্লুডাব্লুবিটি চ্যাম্পিয়নও ছিলেন।
জন্না ক্রফোর্ড

জন্না ক্রফোর্ড () একজন মার্কিন হুইলচেয়ার বাস্কেটবল খেলোয়াড়।
ক্রফোর্ড ইউনিভার্সিটি অফ ইলিনয়-এর আর্বানা-ক্যাম্পেনে যোগ দিয়েছিলেন যেখানে তিনি মহিলা হুইলচেয়ার বাস্কেটবল দলে অংশ নেন এবং দ্বিতীয় দলে অল-টুর্নামেন্টে স্থান পান। তিনি "কেনিয়ার প্রতিবন্ধী অভিজাত ক্রীড়াবিদদের সীমাবদ্ধতা" বিষয়ে স্নাতকোত্তর থিসিস লিখেছিলেন পরে তিনি মনিকা স্টোডলস্কার সাথে অবসরকালীন গবেষণা জার্নালে প্রকাশ করেন।
তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০০০ সালের গ্রীষ্মকালীন প্যারা অলিম্পিক এবং ২০০৪ সালে গ্রীষ্মের প্যারা অলিম্পিকে, যেখানে তিনি অস্ট্রেলিয়ার বিরুদ্ধে দলগত স্বর্ণ পদক জয় করতে তাঁর দলকে সহায়তা করতে, নয় পয়েন্ট এবং ১০টি রিবাউন্ড করেছিলেন।
২০২৫

২০২৫ একটি সাধারণ বছর, যেটি বুধবার দিয়ে শুরু হয়েছে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনির ২০২৫তম বছর; ৩য় সহস্রাব্দ এবং ২১শ শতাব্দীর ২৫তম বছর; এবং ২০২০-এর দশকের যষ্ঠ বছর।
১ জানুয়ারি
২ জানুয়ারি
৩ জানুয়ারি
৪ জানুয়ারি
৫ জানুয়ারি
৬ জানুয়ারি
৭ জানুয়ারি
৮ জানুয়ারি
৯ জানুয়ারি
১০ জানুয়ারি
১১ জানুয়ারি
১২ জানুয়ারি
১৩ জানুয়ারি
১৪ জানুয়ারি
১৫ জানুয়ারি
১৬ জানুয়ারি
১৭ জানুয়ারি
১৮ জানুয়ারি
১৯ জানুয়ারি
২০ জানুয়ারি
২১ জানুয়ারি
২২ জানুয়ারি
চীন-মার্কিন বাণিজ্য যুদ্ধ : ডোনাল্ড ট্রাম্পের চীনা পণ্যের উপর শুল্ক আরোপের প্রতিশোধ হিসেবে চীন রপ্তানি নিয়ন্ত্রণ এবং কিছু আমেরিকান আমদানির উপর শুল্ক বৃদ্ধির ঘোষণা দিয়েছে। 
 
২ মার্চ 
৩ মার্চ
৪ মার্চ 
৫ মার্চ 
৮ মার্চ 
৮ মার্চ–১৭ মার্চ 
৯ মার্চ 
১১ মার্চ 
১২ মার্চ 
১৬ মার্চ 
১৮ মার্চ 
১৯ মার্চ 
২০ মার্চ 
২১ মার্চ 
২৮ মার্চ 
৬ মে
৭ মে
৮ মে
পদার্থবিদ্যা, রসায়ন, শারীরবিদ্যা বা চিকিৎসা, সাহিত্য এবং শান্তির ক্ষেত্রে নোবেল পুরস্কার বিজয়ীদের নাম সম্ভবত অক্টোবরে ঘোষণা করা হবে, পুরস্কার বিতরণী অনুষ্ঠানটি ১০ ডিসেম্বর ২০২৫ তারিখে অনুষ্ঠিত হবে।
২০২৬

২০২৬ একটি সাধারণ বছর, যেটি বৃহস্পতিবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৬তম বছর; ৩য় সহস্রাব্দ এবং ২১শ শতাব্দীর ২৬তম বছর; এবং ২০২০-এর দশকের সপ্তম বছর।
২০২৭

২০২৭ একটি সাধারণ বছর, যেটি শুক্রবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৭তম বছর; ৩য় সহস্রাব্দ এবং ২১শ শতাব্দীর ২৭তম বছর; এবং ২০২০-এর দশকের অষ্টম বছর।
২০২৮

২০২৮ একটি অধিবর্ষ, যেটি শনিবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৮তম বছর; ৩য় সহস্রাব্দ এবং ২১শ শতাব্দীর ২৮তম বছর; এবং ২০২০-এর দশকের নবম বছর। এ বছর একটি অলিম্পিক ক্রীড়া প্রতিযোগিতা অনুষ্ঠিত হবে।
২০২৯

২০২৯ একটি সাধারণ বছর, যেটি সোমবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৯তম বছর; ৩য় সহস্রাব্দ এবং ২১শ শতাব্দীর ২৯তম বছর; এবং ২০২০-এর দশকের দশম বছর।
সান ফ্রান্সিসকো আন্তর্জাতিক বিমানবন্দর

সান ফ্রান্সিসকো আন্তর্জাতিক বিমানবন্দর সান ব্রুনো এবং মিলব্রের কাছাকাছি সান মাতিও কাউন্টির একটি আন্তর্জাতিক বিমানবন্দর। এটি ক্যালিফোর্নিয়ার কেন্দ্রীয় সান ফ্রান্সিসকো থেকে ১৩ মাইল (২১ কিমি) দক্ষিণে অবস্থিত। উত্তর আমেরিকা জুড়ে এটির উড়ান রয়েছে এবং এটি ইউরোপ এবং এশিয়ার একটি প্রধান প্রবেশদ্বার।
এসএফও হ'ল এলএএক্স-এর পরে উপসাগর এলাকার বৃহত্তম এবং ক্যালিফোর্নিয়ায় দ্বিতীয় ব্যস্ততম বিমানবন্দর। ২০১৭ সালে, এটি মার্কিন যুক্তরাষ্ট্রের সপ্তম-ব্যস্ততম বিমানবন্দর এবং যাত্রীর সংখ্যা অনুসারে বিশ্বের ২৪ তম-ব্যস্ততম বিমানবন্দর ছিল। এটি ইউনাইটেড এয়ারলাইন্সের পঞ্চম বৃহত্তম কেন্দ্র এবং ইউনাইটেডের প্রাথমিক ট্রান্সপ্যাসিফিক প্রবেশদ্বার হিসাবে কাজ করে। এটি আলাস্কা এয়ারলাইন্সের গৌণ কেন্দ্র হিসাবেও কাজ করে। এটি ইউনাইটেড এয়ারলাইন্সের রক্ষণাবেক্ষণের একটি প্রধান কেন্দ্র এবং লুই এ. টার্পেন এভিয়েশন জাদুঘর ও গ্রন্থাগার রয়েছে।
সান মাতিও কাউন্টিতে অবস্থিত হওয়া সত্ত্বেও, বিমানবন্দরটি সান ফ্রান্সিসকো শহর ও কাউন্টি দ্বারা মালিকানাধীন এবং পরিচালিত। ১৯৯৯ থেকে ২০০৪ এর মধ্যে সান ফ্রান্সিসকো বিমানবন্দর কমিশন তার ব্যবসায়িক ক্রয় ও উদ্যোগের পরিচালনা তদারকির জন্য নগর-মালিকানাধীন এসএফও এন্টারপ্রাইজ, ইনকর্পোরেটেড, পরিচালনা করে।
১৫ মার্চ ১৯২৭ সালে সান ফ্রান্সিসকো শহর ও কাউন্টি প্রথম অস্থায়ী ও পরীক্ষামূলক বিমানবন্দর প্রকল্পের জন্য বর্তমান বিমানবন্দরের স্থানে ১৫০ একর (৬১ হেক্টর) জমি ইজারা দেয়। ৭ ই মে, ১৯২৭ সালে সান ফ্রান্সিসকোতে ১৫০ একর গরুর চারণভূমিতে গড়ে ওঠা এয়ারফিল্ডে একটি উৎসর্গীকরণ অনুষ্ঠানের আয়োজন করা হয়, সরকারিভাবে নামকরণ করা হয় সান ফ্রান্সিসকোর মিলস ফিল্ড মিউনিসিপাল এয়ারপোর্ট।
মানবেন্দ্র বন্দ্যোপাধ্যায়

মানবেন্দ্র বন্দ্যোপাধ্যায় (২৫শে এপ্রিল ১৯৩৮ — ৪ঠা আগস্ট ২০২০) একজন বাঙালি কবি, প্রাবন্ধিক ও অনুবাদক।
মানবেন্দ্র বন্দ্যোপাধ্যায়ের জন্ম ১৯৩৮ সালে অধুনা বাংলাদেশের সিলেটে। তুলনামূলক সাহিত্য, ভারতীয় নন্দনতত্ত্ব, ললিতকলার ইতিহাস নিয়ে তিনি পড়াশোনা করেছেন কলকাতার প্রেসিডেন্সি কলেজ, যাদবপুর বিশ্ববিদ্যালয়, কানাডার টরোন্টো বিশ্ববিদ্যালয় ও পোল্যান্ডের ভাসভি বিশ্ববিদ্যালয়ে। তিনি প্রথম অধ্যাপনার কাজ শুরু করেন মায়ানমারের রেঙ্গুনে। পরে পড়াতে আসেন যাদবপুর বিশ্ববিদ্যালয়ে, তুলনামূলক সাহিত্য বিভাগে।
মানবেন্দ্র বন্দ্যোপাধ্যায় কবিতা, শিশুসাহিত্য, উপন্যাস, প্রবন্ধ, বিদেশি সাহিত্যের বাংলা অনুবাদ, ভারতীয় টেস্ট ক্রিকেটের ইতিহাস লিখন প্রভৃতি বহুক্ষেত্রেই প্রতিভার স্বাক্ষর রেখেছেন। তবে বাংলা অনুবাদ সাহিত্যের ইতিহাসে তার অবদান বিশেষভাবে উল্লেখযোগ্য। প্রায় একক প্রচেষ্টায় দক্ষিণ আমেরিকা ও পূর্ব ইউরোপের শ্রেষ্ঠ রচনাগুলি বাংলায় অনুবাদ করেছেন। তিনি ১৯৭০ সালে গাব্রিয়েল গার্সিয়া মার্কেজের লেখা "কর্নেলকে কেউ চিঠি লেখে না", "সরলা এরেন্দিরা" অনুবাদ করেন। লাতিন আমেরিকার কবিতা ও ছোটগল্প এবং রুশ সাহিত্য অনুবাদ করেছেন তিনি। মৌলিক রচনার পাশাপাশি এডগার অ্যালেন পো, আর্থার কোনান ডয়েল, জুল ভের্ন, শার্ল পেরো, হান্স ক্রিশ্চান অ্যান্ডারসন, এডওয়ার্ড লিয়র তরজমা করে বাংলা শিশুসাহিত্যে বিশেষ অবদান রাখেন তিনি। এ ছাড়া মানবেন্দ্র বন্দ্যোপাধ্যায় সম্পাদনার কাজও করেছেন। তার সম্পাদিত 'হরবোলা' ও 'জিয়নকাঠি' প্রভৃতি ছোটদের গল্প সংকলন ছাড়াও দেশবিদেশের শিশুসাহিত্য নামক গ্রন্থমালায় তিনি পৃথিবীর বিভিন্ন দেশের বিশেষ করে তৃতীয় বিশ্বের শিশুসাহিত্যকে বাংলায় উপস্থিত করেছেন। ভারতবর্ষের বিভিন্ন গুরুত্বপূর্ণ লেখকের নানা ভাষায় রচিত নির্বাচিত ছোটগল্প পাঁচ খণ্ডে তাঁর সম্পাদনায় "আধুনিক ভারতীয় গল্প" নামে প্রকাশিত হয়। "রবীন্দ্রনাথ ও শিশুসাহিত্য" বইটি তাঁর গবেষণামূলক সন্দর্ভ। 
মানবেন্দ্র খগেন্দ্রনাথ মিত্র স্মৃতিপুরস্কার পান ও পশ্চিমবঙ্গ সরকার তাকে বিদ্যাসাগর পুরস্কারে ভূষিত করে। অনুবাদে তার কৃতিত্বের জন্য মূলত পাবলো নেরুদা, লাতিন আমেরিকার উপন্যাস সমূহ, হুয়ান রুলফোর কথাসমগ্র, শার্ল পেরোর রূপকথা, মিরোস্লাভ হলুবেরের কবিতা, নিকানোর পাররার কবিতা, পিটার বিকসেল, একাধিক স্প্যানিশ গল্প ইত্যাদি অনুবাদের জন্য ভারতীয় সাহিত্য একাদেমি তাঁকে অনুবাদ পুরস্কার-এ ভূষিত করেছিল।
করোনা সংক্রমণের কারণে তিনি ৪ আগস্ট ২০২০, মঙ্গলবার সন্ধ্যায় কলকাতায় মারা যান।
তুষার দত্ত

তুষার দত্ত একজন হিন্দুস্তানি শাস্ত্রীয় সংগীত শিল্পী।
তুষার দত্ত বাংলাদেশের নাটোর জেলায় জন্মগ্রহণ করেন। তিনি খুব অল্প বয়সে দুর্গাপুরের পণ্ডিত বিমল মিত্রের কাছ থেকে ভারতীয় শাস্ত্রীয় সংগীত শিখতে শুরু করেন। ১৯৮৩ সালে তিনি আইটিসি সংগীত রিসার্চ একাডেমিতে যোগদান করেছিলেন। তিনি কিরানা ঘরানায় পণ্ডিত এ.কানন ও পণ্ডিত অরুন ভাদুরীর এর কাছ থেকে তালিম নিয়েছিলেন ।তিনি পন্ডীত কে জি গিন্ডে ও সুনীল বোস এর কাছ থেকে আগ্রার ঘরানার প্রশিক্ষণও নিয়েছিলেন। শুভ্রা গুহ এর কাছে প্রশিক্ষণ ও নিয়েছিলেন। 
তুষারকে ভারত সরকারের সংস্কৃতি মন্ত্রণালয় থেকে জাতীয় বৃত্তিতে ভূষিত করা হয়েছিল। ১৯৯৮ সালে, ভারতের সকল বিশ্ববিদ্যালয় নিয়ে আয়োজিত খেয়াল প্রতিযোগিতায় তিনি প্রথম স্থান অর্জন করেছিলেন। মুম্বাই সুর শ্রীনগর সমসদ তাকে "সুরমণি" উপাধি দিয়েছেন 
তিনি সমগ্র ভারতে এবং অন্যান্য দেশে পারফর্ম করেছেন, বিড়লা একাডেমি অফ আর্ট অ্যান্ড কালচার এবং আইটিসি সংগীত সম্মেলন সহ বিভিন্ন কনসার্টে পারফর্ম করছেন।বাংলা ওয়েব সিরিজ " তানসেনের তানপুরা"য় অভিনয় করেছেন।
২০২০ বৈরুত বিস্ফোরণ

২০২০ বৈরুত বন্দর বিস্ফোরণ লেবাননের রাজধানী শহর বৈরুতে ঘটে ২০২০ সালের ৪ আগস্ট। বৈরুত বন্দরে বিস্ফোরণে কমপক্ষে ১০০ জনের মৃত্যু হয়, ৪,৫০০ জনেরও বেশি আহত হয়, এবং আরও অনেকে নিখোঁজ হন। বৈরুতের গভর্নর মারওয়ান আবদউদ অনুমান করেছিলেন যে বিস্ফোরণে দুই লক্ষ থেকে আড়াই লাখের মধ্যে মানুষ গৃহহীন হয়েছেন।
প্রথম, ছোট বিস্ফোরণে আগুনের উপরে ধোঁয়ার মেঘ সৃষ্টি হয় এবং ফ্ল্যাশিং লাইট তৈরি হয়, যা আতশবাজি অনুরূপ বলে দাবি করা হয়। দ্বিতীয়টি, এর চেয়েও বড় আকারের, বিস্ফোরণটি স্থানীয় সময় প্রায় ১৮:৩০ এ ঘটে, যা মধ্য বৈরুতকে কাঁপিয়ে দিয়ে ধূলিকণার একটি লাল মেঘ বাতাসে সৃষ্টি করে। দ্বিতীয় বিস্ফোরণটি উত্তর ইসরায়েল এবং সাইপ্রাসে, ২৪০ কিলোমিটার (১৫০ মাইল) দূরে অনুভূত হয়।.
বিস্ফোরণের কারণ এখনও নির্ধারণ করা যায়নি। লেবাননের রাষ্ট্রীয় গণমাধ্যম প্রাথমিকভাবে জানিয়েছে যে আতসবাজি গুদামে বিস্ফোরণ হয়েছে, অন্যরা জানিয়েছে যে এটি তেল সঞ্চয়ের ভাণ্ডার বা রাসায়নিক সঞ্চয়ের ভাণ্ডারে ঘটেছে। বন্দরে এমন গুদাম ছিল যেগুলি বিস্ফোরক এবং নাইট্রেটস, সার ও বিস্ফোরকগুলির সাধারণ উপাদান সংরক্ষণ করে। লেবাননের পাবলিক সিকিউরিটির মহাপরিচালক বলেন যে বিস্ফোরণটি উচ্চ বিস্ফোরক পদার্থের কারণে হয়, যা বছরের পর বছর ধরে বাজেয়াপ্ত করা হয়েছিল এবং সংরক্ষণ করা হয়েছিল।
বিলাসপুর রাজ্য (১৯৫০-৫৪)

১৯৫০ থেকে ১৯৫৪ সাল পর্যন্ত বিলাসপুর রাজ্য ছিল ভারতের একটি রাজ্য। এই রাজ্যের রাজধানী ছিল বিলাসপুর টাউন। ১৯৪৮ সালে দেশীয় রাজ্য বিলাসপুর একই নামে একটি প্রদেশে পরিণত হয়। পরে তা রাজ্যের মর্যাদা লাভ করে। ৩১তম বিলাসপুর রাজ্যটি প্রথমে ছিল মুখ্য কমিশনারের অধীনস্থ একটি পৃথক প্রশাসনিক অঞ্চল। ১৯৫৪ সালের ১ জুলাই রাজ্যটি হিমাচল প্রদেশের অন্তর্ভুক্ত হয় এবং উক্ত রাজ্যের একটি জেলায় পরিণত হয়।
ব্রিটিশ যুগের কাহলুর বা বিলাসপুর দেশীয় রাজ্যের ভূখণ্ড নিয়ে বিলাসপুর রাজ্যটি গঠিত হয়েছিল। ১৯৪৮ সালের ১২ অক্টোবর বিলাসপুরের রাজা আনন্দ চন্দ অন্তর্ভুক্তির সনদে সাক্ষর করার পর রাজ্যটি ভারত অধিরাজ্যের অন্তর্ভুক্ত হয়। প্রথমে এটি ছিল ভারতের একটি প্রদেশ। ১৯৫০ সালের ২৬ জানুয়ারি বিলাসপুর রাজ্য নামে এটি ভারতীয় প্রজাতন্ত্রের "গ" শ্রেণির রাজ্যে পরিণত হয়। এই "গ" শ্রেণির রাজ্যগুলি কেন্দ্রীয় সরকারের প্রত্যক্ষ শাসনাধীনে ছিল।
১৯৫৪ সালের ভারতীয় সংসদে হিমাচল প্রদেশ ও বিলাসপুর (নতুন রাজ্য) আইন পাস হলে সেই বছরই ১ জুলাই বিলাসপুর রাজ্য অবলুপ্ত হয় এবং এই রাজ্যের অন্তর্গত ১০৬,৮৪৮ হেক্টর এলাকা বিলাসপুর জেলা হিসেবে হিমাচল প্রদেশের অন্তর্ভুক্ত হয়।
হিমাচল প্রদেশ রাজ্যটি ছিল উপরাজ্যপালের অধীনস্থ অপর একটি গ-শ্রেণির রাজ্য। প্রথম দিকে এই রাজ্যের বিধানসভা ছিল ৩৬ সদস্যবিশিষ্ট এবং বিধানসভার প্রথম নির্বাচন আয়োজিত হয় ১৯৫২ সালে। ১৯৫৪ সালে বিলাসপুর হিমাচল প্রদেশের অন্তর্ভুক্ত হলে বিধানসভার সদস্য সংখ্যা বেড়ে হয় ৪১।
বিলাসপুর রাজ্যের মুখ্য কমিশনারগণ ছিলেন:
সাউথইস্ট সান অনলাইন এডিশন

সাউথইস্ট সান অনলাইন এডিশন হল এন্টারপ্রাইজ, আলাবামা, যুক্তরাষ্ট্র থেকে প্রকাশিত কিউএসটি পাবলিকেশনের তিনটি মাধ্যমের মধ্যে একটি। কিউএসটি পাবলিকেশনস একটি পারিবারিক মালিকানাধীন কর্পোরেশন, যেটি দুটি সাপ্তাহিক সংবাদপত্র প্রকাশ করে: "দ্য সাউথইস্ট সান", এন্টারপ্রাইজ এবং "ডালেভিল সান-কুরিয়ার", ডালেভিল। এই অনলাইন সংস্করণ হল সাপ্তাহিক পত্রিকা দুটিতে প্রকাশিত নিবন্ধগুলির সংকলন। পত্রিকাটি কফি কাউন্টি, ডেল কাউন্টি এবং ফোর্ট রাকারকে লক্ষ্য করে সংবাদ পরিষেবা প্রদান করে, এসব অঞ্চল ফ্লোরিডা এবং জর্জিয়ার সীমান্তবর্তী দক্ষিণ-পূর্ব আলাবামায় অবস্থিত। এই আউটলেটগুলির মধ্যে প্রাচীনতমটি হচ্ছে "সাউথইস্ট সান", যা ১৯৮২ সাল থেকে প্রকাশিত হচ্ছে।
এ কে এম খালেকুজ্জামান

এ কে এম খালেকুজ্জামান খান হুমায়ুন বাংলাদেশের কিশোরগঞ্জ জেলার রাজনীতিবিদ যিনি তৎকালীন কিশোরগঞ্জ-৬ আসনের সংসদ সদস্য ছিলেন।
এ কে এম খালেকুজ্জামান কিশোরগঞ্জের বাজিতপুরে জন্মগ্রহণ করেন।
এ কে এম খালেকুজ্জামান ১৯৮৬ সালের তৃতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তৎকালীন কিশোরগঞ্জ-৬ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে কিশোরগঞ্জ-৬ আসন থেকে তিনি পরাজিত হয়েছিলেন।
লুৎফর রহমান বিশ্বাস

লুৎফর রহমান বিশ্বাস বাংলাদেশের মানিকগঞ্জ জেলার রাজনীতিবিদ যিনি মানিকগঞ্জ-২ আসনের সংসদ সদস্য ছিলেন।
লুৎফর রহমান বিশ্বাস মানিকগঞ্জ জেলায় জন্মগ্রহণ করেন।
লুৎফর রহমান বিশ্বাস ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে সংসদ সদস্য নির্বাচিত হন।
আবদুর রউফ খান

আবদুর রউফ খান (২৭ জানুয়ারি ১৯৩৯–২ মে ২০২১) বাংলাদেশের মানিকগঞ্জ জেলার রাজনীতিবিদ ও মুক্তিযুদ্ধা যিনি মানিকগঞ্জ-২ আসনের সংসদ সদস্য ছিলেন।
আবদুর রউফ খান ২৭ জানুয়ারি ১৯৩৯ সালে মানিকগঞ্জের শিবালয় উপজেলার আরুয়া ইউনিয়নের ঘোনাপাড়া গ্রামে জন্মগ্রহণ করেন। তার পিতা আব্দুল মজিদ খান আরুয়া ইউনিয়ন পরিষদের চেয়ারম্যান ছিলেন, মাতা র নাম মাহমুদা বেগম। তার ছোট ভাই রেজাউর রহমান খান জানু শিবালয় উপজেলা পরিষদের চেয়ারম্যান ও মুক্তিযোদ্ধা। আরেক ছোট ভাই সুলতান খান আরুয়া ইউনিয়ন পরিষদের চেয়ারম্যান ছিলেন।
তার স্ত্রী মৃত মনোয়ারা সুলতানা খান অধ্যাপিকা ও মুক্তিযোদ্ধা ছিলেন। তাদের দুই পুত্র হলেন আতিয়ার রহমান খান ও হাবিবুর রহমান খান।
আবদুর রউফ খান মুক্তিযুদ্ধে দুই নম্বর সেক্টরে উপ-আঞ্চলিক কমান্ডার ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে সংসদ সদস্য নির্বাচিত হন।
তিনি ১২ জুন ১৯৯৬ সালের সপ্তম, ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে পরাজিত হয়েছিলেন।
আবদুর রউফ খান ২ মে ২০২১ সালে ঢাকার বসুন্ধরা আবাসিক এলাকায় বার্ধক্যজনিত কারণে মৃত্যুবরণ করেন।
ফোকাস বাংলা

ফোকাস বাংলা (পূর্বে এনই বাংলা নামে পরিচিত) একটি বাংলা ভাষার ২৪x৭ সংবাদ চ্যানেল। এটি ২০০৪ সালে চালু হয় এবং এটি রেইনবো প্রোডাকশন লিমিটেডের মালিকানাধীন। ২০১৪ সালে চ্যানেলটির নাম "এনই বাংলা" থেকে পরিবর্তন করে "ফোকাস বাংলা" রাখা হয়।
ওয়াজিরিস্তান

ওয়াজিরিস্তান পাকিস্তানের একটি পার্বত্য অঞ্চল, যা পূর্বে ফাটা এজেন্সি অংশ ছিল এবং বর্তমানে উত্তর ওয়াজিরিস্তান ও দক্ষিণ ওয়াজিরিস্তান হিসেবে খাইবার পাখতুনখোয়া প্রদেশের দুটি জেলা। ওয়াজিরিস্তানের আয়তন ১১,৫৮৫ বর্গকিলোমিটার (৪৫০০ বর্গমাইল)। অঞ্চলটিতে জাতিগত পশতুনদের বাস। এর নামকরণ করা হয়েছে উজির গোত্রের নামানুসারে। ওয়াজিরিস্তানের মানুষের কথিত ভাষা পশতু, যা মূলত ওয়াজিরিস্তানী উপভাষা। এই অঞ্চলটি পাকিস্তানের ফেডারেল প্রশাসনিক উপজাতীয় অঞ্চলের দক্ষিণ অংশ গঠন করেছিল, যা এখন খাইবার পাখতুনখোয়া প্রদেশের অন্তর্ভুক্ত।
বায়েজিদ পীর রোশন ছিলেন ষোড়শ শতাব্দীর পশতুন বিপ্লবী নেতা এবং যোদ্ধা ও কবি, তিনি পশতু ভাষায় প্রাচীনতম গ্রন্থটি লিখেছিলেন, তিনি ওয়াজিরিস্তানের কানিগরমে জন্মগ্রহণ করেছিলেন।
ব্রিটিশরা আফগানিস্তানের সাথে সীমানা নির্ধারণ করার পরে ১৮৯৪ সালে ওয়াজিরিস্তানে প্রবেশ করেছিল। তারা ওয়াজিরিস্তানকে দুটি এজেন্সি, উত্তর ওয়াজিরিস্তান এবং দক্ষিণ ওয়াজিরিস্তানে বিভক্ত করেছিল; তারা তোচি উপত্যকার সবচেয়ে উর্বর অংশের জন্য ভূমি রেকর্ড এবং রাজস্ব প্রশাসনের নিয়মিত ব্যবস্থা চালু করেছিল। ব্রিটিশ সামরিক অভিযানের পরে দক্ষিণ ওয়াজিরিস্তানের জন্য একজন রাজনৈতিক প্রতিনিধি স্থায়ীভাবে নিযুক্ত করা হয়েছিল, তার সদর দফতর ওয়ানায় ছিল; অপর একজন মিরামশাহে সদর দফতর সহ উত্তর ওয়াজিরিস্তানের জন্য নিয়োগ করা হয়েছিল।
ওয়াজিরিস্তান কুরাম ও গোয়াল নদীর মধ্যস্থলে অবস্থিত, এর উত্তর দিকে কুরাম নদী এবং দক্ষিণে গোমাল নদী প্রবাহিত হয়েছে। এটি সীমানা ভাগ করেছে পূর্বে বানু ও ট্যাঙ্ক জেলা এবং উত্তর পূর্বে ফেডারেল ডিআই খান ও খুররম এজেন্সি, দক্ষিণে বেলুচিস্তানের শেরানি ও মুসাখেল জেলা, উত্তর ও পশ্চিমে আফগানিস্তানের খোস্ত, পাকতিয়া ও পাকতিয়া প্রদেশের সাথে।
ওয়াজিরিস্তানকে দুইটি এজেন্সিতে বিভক্ত করা হয়েছিল, যা এখন পাকিস্তানের খাইবার পাখতুনখোয়া প্রদেশের জেলা, উত্তর ওয়াজিরিস্তান ও দক্ষিণ ওয়াজিরিস্তান।
২০১৭ সালের পরিসংখ্যান অনুযায়ী উত্তর ওয়াজিরিস্তানের জনসংখ্যা ছিল ৫৪৩,২৫৪ জন এবং দক্ষিণ ওয়াজিরিস্তানের জনসংখ্যা ছিল ৬৭৪,০৬৫ জন। দুই অংশে বেশ স্বতন্ত্র বৈশিষ্ট্য রয়েছে, যদিও উভয় অংশে ওয়াজির গোত্রের বাস। তাদের দৃঢ় যোদ্ধা হিসাবে একটি খ্যাতি আছে।
তাহির নাসিম হত্যা

তাহির আহমেদ নাসিম ইলিনয় ফেরত একজন মার্কিন নাগরিক; যিনি ২৯ জুলাই ২০২০ খ্রিষ্টাব্দে পেশোয়ারের আদালতকক্ষে বিচারক শকুন্তলা খানের সম্মুখে গুলিবিদ্ধ হয়ে মৃত্যুবরণ করেন। মার্কিন পররাষ্ট্র দপ্তর বিবৃতিতে জানিয়েছে, নাসিমকে ইলিনয় থেকে প্রলোভন দেখিয়ে পাকিস্তানে নিয়ে যাওয়া হয়েছিল। তারপর তাঁকে ফাঁদে ফেলে ধর্মনিন্দার আইনে বিচার শুরু হয়। এই ধরনের লজ্জাজনক ঘটনা যাতে আর না হয়, তা নিশ্চিত করতে অবিলম্বে সংস্কার কর্মসূচি হাতে নেওয়ার জন্য পাকিস্তানকে কড়াভাষায় বিবৃতিতে বলে মার্কিন পররাষ্ট্র দপ্তর। খালিদ খান নামক ১৯ বছর বয়সী এক স্থানীয় ব্যক্তি দ্বারা নাসিম ৬ বার গুলিবদ্ধ হন। নাসিম আহমেদীয়া সম্প্রদায়ের মানুষ ছিলেন। বাইরে থেকে আদালতকক্ষে ঢোকা পর্যন্ত একাধিক জায়গায় তল্লাশি করার নিয়ম থাকা সত্ত্বেও কীভাবে হত্যাকারী রিভলভার নিয়ে আদালতকক্ষে ঢুকল; এপ্রশ্নের এখন অবধি সমাধা হয়নি। নাসিমের হত্যাকারী খালিদের সমর্থনে কয়েক সহস্র মানুষ পেশোয়ারে সমাবেশ করে।
নাসিমকে ২০১৮ সালে ধর্ম অবমাননার দায়ে গ্রেফতার করা হয়। এর পর থেকেই পুলিশি হেফাজতে ছিলেন তিনি। তার বিরুদ্ধে অভিযোগ, নিজেকে নবী দাবি করে ব্লাসফেমি আইন ভঙ্গ করেছেন তিনি। নাসিমের বিরুদ্ধে দায়ের করা মামলায় ব্লাসফেমি আইনের ২৯৫-এ, ২৯৫-বি এবং ২৯৫-সি ধারা ভঙ্গের অভিযোগ আনা হয়। অভিযোগে বলা হয়, নিজেকে নবী দাবি করে ইসলাম ধর্মের মহানবী হজরত মোহাম্মদ (সা.)-কে অবমাননা করেছেন তিনি।
পাকিস্তানের সাধারণ মানুষের মধ্যে এ হত্যাকাণ্ডের প্রতি বেশ ইতিবাচক প্রতিক্রয়া দেখা গিয়েছে। হত্যাকারীকে তরুণদের আইকন হিসেবে অভিহিত করছে বেশ কিছু স্থানীয় গণমাধ্যম। তাকে ন্যাশনাল হিরোও বলা হয়েছে। সামাজিক যোগাযোগ মাধ্যমে সিংহের সঙ্গে তুলনা করছেন অনেকেই। সিংহের সঙ্গে খালিদের ছবি যুক্ত করে সামাজিক যোগাযোগ মাধ্যম সয়লাব। স্থানীয় এক গণমাধ্যম থেকে জানা যায়, সামাজিক যোগাযোগ মাধ্যমে তার ছবিতে গোলাপের পাপড়ি বর্ষণ করা হয়েছে। তাকে আশিক-ই-রসুল (নবীপ্রেমিক) হিসেবে অভিহিত করা হয়েছে। এমনকি পাকিস্তানি নেতারাও এই তরুণের প্রশংসায় গান বেঁধেছেন। হত্যাকাণ্ডের পরদিনই একটি কট্টরপন্থী ইসলামিক গোষ্ঠী তাহিরের হত্যাকারীর মুক্তি দাবি করেছে।
উজলহাটি

উজলহাটি বাংলাদেশের উত্তর-মধ্যাঞ্চলের একটি গ্রাম। এটি ময়মনসিংহ জেলার ফুলবাড়িয়া উপজেলার বালিয়ান ইউনিয়নের অন্তর্ভুক্ত।
উজলহাটি গ্রামের মোট জনসংখ্যা ১০০৮ জন।
সাক্ষী আগরওয়াল

সাক্ষী আগরওয়াল একজন ভারতীয় চলচ্চিত্র অভিনেত্রী ও মডেল। তিনি তামিল, কন্নড় ও মালয়ালম ভাষার চলচ্চিত্রে অভিনয় করে থাকেন। বিপণন পরামর্শক হিসাবে তার কর্মজীবন শুরু করলেও পরবর্তীতে তিনি মডেলিং ও অভিনয়ের দিকে মনোনিবেশ করেন। এর পর থেকে তিনি দক্ষিণ ভারতীয় চলচ্চিত্রে মুখ্য ভূমিকা এবং পার্শ্ব চরিত্রে অভিনয় করেছেন।
ছিটমামুদপুর

ছিটমামুদপুর বাংলাদেশের মধ্যাঞ্চলের একটি গ্রাম। এটি টাঙ্গাইল জেলার মির্জাপুর উপজেলার তরফপুর ইউনিয়নের অন্তর্ভুক্ত। গ্রামে “ছিটমামুদপুর উচ্চ বিদ্যালয়” নামে একটি শিক্ষা প্রতিষ্ঠান রয়েছে।
সাত্তার (অভিনেতা)

সাত্তার (২৬ মে ১৯৫৮ - ৫ আগস্ট ২০২০) ছিলেন আশির দশকের একজন জনপ্রিয় বাংলাদেশী চলচ্চিত্র অভিনেতা।
১৯৬৮ সালে ইবনে মিজান পরিচালিত "আমির সওদাগর" ও "ভেলুয়া সুন্দরী" ছবিতে শিশুশিল্পীর চরিত্রের অবিনয়ের মাধ্যমে তিনি চলচ্চিত্রে আগমন করেন। ১৯৮৪ সালে আলমগীর পিকচার্সের ‘রঙ্গিন রূপবান’ চলচ্চিত্রে অভিনয় করে তিনি জনপ্রিয়তা পান।
তিনি প্রায় ১১০টির মতো চলচ্চিত্রে অভিনয় করেছেন। আশির দশকের এই অভিনেতার অন্যতম উল্লেখযোগ্য চলচ্চিত্র:
সাত্তার ২০২০ সালের ০৫ আগস্ট সকাল ৭:২০ রাজধানীর একটি বেসরকারী হাসপতালে মৃত্যুবরণ করেন।
আমকোনা, গোলাপগঞ্জ

আমকোনা বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার গোলাপগঞ্জ উপজেলার উত্তর বাদেপাশা ইউনিয়নে অবস্থিত।
আমকোনা গ্রামের ভৌগোলিক অবস্থান । সুরমা নদী এই গ্রামের পাশ দিয়ে প্রবাহিত হয়। সিলেট থেকে গ্রামটি ১৯ কিলোমিটার পূর্বে অবস্থিত। কৈলাসটিলা গ্যাসক্ষেত্র আমকোনা গ্রামের ১.৫ কিলোমিটার ব্যাসার্ধের মধ্যে অবস্থিত। 
১৯৯১ সালের আদমশুমারি অনুসারে আমকোনা গ্রামের জনসংখ্যা অরায় ৫,০০০। এই মোট জনসংখ্যার ৫০.২৯% পুরুষ এবং ৪৯.৭১% মহিলা। গ্রামে শিক্ষার হার (৭+ বয়স) ৩৬.৭%, যা জাতীয় শিক্ষার হার (৩২.৪%) থেকে বেশি।
আঙ্গুরা মোহাম্মদপুর

আঙ্গুরা মোহাম্মদপুর বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার বিয়ানীবাজার উপজেলায় অবস্থিত। প্রশাসনিকভাবে গ্রামটি কুড়ারবাজার ইউনিয়নের ৩ নং ওয়ার্ডের অন্তর্ভুক্ত। স্থানীয়ভাবে গ্রামটি “মাওদপুর” নামেও পরিচিত।
গ্রামের মোট জনসংখ্যা ২,১৩৪। গ্রামের অনেক লোক ইউরোপ, মার্কিন যুক্তরাষ্ট্র ও মধ্যপ্রাচ্যে প্রবাসী।
কুশিয়ারা নদী গ্রামটিকে দুইভাগে বিভক্ত করেছে। নদী ও খাল শাসনে অব্যবস্থাপনার কারণে অনেক জমি নষ্ট হয়।
গ্রামে ১৯৭৩ সালে একটি সরকারি প্রাথমিক বিদ্যালয় প্রতিষ্ঠিত হয়। এছাড়া গ্রামে জামিয়া মাদানিয়া আঙ্গুরা মোহাম্মদপুর নামে একটি মাদ্রাসাও রয়েছে। তবে শিক্ষার ব্যাপারে গ্রামের মানুষ তেমন সচেতন নয়। পার্শ্ববর্তী উত্তর আকাখাজানা গ্রামে ফাড়ির বাজার নামে একটি বাজার রয়েছে, যার ওপর গ্রামের লোকেরা অনেকাংশে নির্ভরশীল। এছাড়া গ্রামে “আঙ্গুরা মোহাম্মদপুর যুব সংঘ” নামে একটি ক্রীড়া সংঘ রয়েছে। গ্রামে “আঙ্গুরা মোহাম্মদপুর টিলা বাড়ী কবরস্থান” নামে একটি স্থানীয় কবরস্থানও রয়েছে। এই গ্রাম মাদরাসা কারণে উন্নতি হয়েছে
মনস্তাত্ত্বিক থ্রিলার

মনস্তাত্ত্বিক থ্রিলার এমন একটি ঘরানা যা সাধারণত চলচ্চিত্র এবং বইগুলি বর্ণনা করতে ব্যবহৃত হয় যা একটি রোমাঞ্চকর সেটিংয়ে মানসিক বিবরণ নিয়ে কাজ করে।
প্রসঙ্গ এবং প্রচলিত রীতি অনুযায়ী, এটি বিস্তীর্ণ থ্রিলার আখ্যানধর্মী কাঠামোর একটি উপবর্গ, যেখানে গথিক এবং গোয়েন্দা কথাসাহিত্যের সাথে মিল রয়েছে এবং যার সাথে মাঝে মাঝে "বাস্তবের দ্রবীভূত ধারণাও" রয়েছে। এটি প্রায়শই মানসিক চাপযুক্ত চরিত্রগুলির দৃষ্টিভঙ্গির মাধ্যমে বলা হয়, তাদের বিকৃত মানসিক উপলব্ধি প্রকাশ করে এবং অত্যধিক এবং আবেগপ্রবণ চরিত্রগুলির মধ্যে জটিল এবং প্রায়শ নির্যাতনের সম্পর্কের দিকে মনোনিবেশ করে। মনস্তাত্ত্বিক থ্রিলারগুলি প্রায়শই রহস্য, নাটক, অ্যাকশন এবং প্যারানাইয়ার উপাদানগুলিকে অন্তর্ভুক্ত করে। মনস্তাত্ত্বিক থ্রিলারগুলি প্রায়ই রহস্য, নাটক, অ্যাকশন, এবং প্যারানয়া (মস্তিষ্ক বিকৃতি) উপাদানগুলিকে একত্রীভূত করে। এটি মনস্তাত্ত্বিক হরর ঘরানার সাথে ঘনিষ্ঠভাবে সম্পর্কিত, পরবর্তীকালে সাধারণত আরও ভয়াবহ এবং সন্ত্রাসবাদী উপাদান এবং থিম জড়িত হয় এতে।
পিটার হ্যাচিংস বিভিন্ন ছায়াছবিগুলিকে মনস্তাত্ত্বিক থ্রিলার হিসাবে চিহ্নিত করেছেন, কিন্তু এটা সাধারণত বোঝায়, "গৃহীত সেটিংসের বিবরণগুলিকে বোঝায় যেখানে অ্যাকশনটিকে দমন করা হয় এবং যেখানে প্রধান চরিত্রগুলির মনোবিজ্ঞানের তদন্তের পরিবর্তে থ্রিলার বা রোমাঞ্চ সরবরাহ করা হয়।" মনস্তাত্ত্বিক থ্রিলারের একটি স্বতন্ত্র বৈশিষ্ট্য হল এটি এর চরিত্রগুলির মানসিক অবস্থার উপর জোর দেয়: তাদের উপলব্ধি, চিন্তাভাবনা, বিকৃতি এবং বাস্তবতাকে উপলব্ধি করার সাধারণ সংগ্রাম।
পরিচালক জন ম্যাডেনের মতে, মনস্তাত্ত্বিক থ্রিলারগুলি গল্প, চরিত্র বিকাশ, পছন্দ এবং নৈতিক দ্বন্দ্বকে আলোকপাত করে; ভয় এবং উদ্বেগ অপ্রত্যাশিত উপায়ে মানসিক উত্তেজনা এনে দেয়। ম্যাডেন বলেছেন এসব চলচ্চিত্রে দর্শনের অভাব এবং চরিত্রের উপর বিশেষ গুরুত্ব দেওয়ার কারণে তাদের হলিউডের জনপ্রিয়তা হ্রাস পেয়েছে। চরিত্রের উদ্দেশ্য, সততা এবং তারা কীভাবে বিশ্বকে দেখে সে সম্পর্কে অনিশ্চয়তাকে কাজে লাগিয়ে মনস্তাত্ত্বিক থ্রিলারগুলি উৎকণ্ঠাময় অনিশ্চয়তাপূর্ণ হয়।
রাজনপুর

রাজনপুর () পাকিস্তানের পাঞ্জাবের দক্ষিণ-পশ্চিমাঞ্চলের রাজনপুর জেলার একটি শহর এবং সদর দফতর। জেলাটি সিন্ধু নদের পশ্চিমে অবস্থিত। পূর্বদিকে সিন্ধু নদী এবং পশ্চিমে সুলাইমান পর্বতমালার মাঝখানে অবস্থিত এই স্থানটি থেকে প্রশস্ত।
রাজনপুর ১৭৩২-৩৩ সালে মখদুম শেখ রজন শাহ প্রতিষ্ঠা করেছিলেন যার নামে শহরের নাম রাখা হয়। তিনি নাহার উপজাতিদের কাছ থেকে দখলকৃত অঞ্চলে শেখ রজন রজনপুর প্রতিষ্ঠা করেন। ১৮৬২ সালের বন্যায় মিঠানকোটের নিকটস্থ জেলা সদর মারাত্মক ক্ষতিগ্রস্ত হলে রজনপুরে সরকারী অফিস স্থানান্তরিত করা হয়। একই বছর রজনপুরে একটি ছোট্ট ডিসপেনসারি ক্লিনিক প্রতিষ্ঠিত হয়। রজনপুর ১৮৭৩ সালে পৌরসভা হিসাবে গঠিত হয়।
২০৩০ শীতকালীন অলিম্পিক

নতুন আইওসি নিলামী প্রক্রিয়া অনুমোদিত হয়েছে ১৩৪ তম আইওসি সেশন ২৪ জুন ২০১৯ -এ লোজান, সুইজারল্যান্ডে। ২০২০ সালের অলিম্পিক এজেন্ডা সম্পর্কিত প্রাসঙ্গিক প্রস্তাবগুলির মধ্যে মূল প্রস্তাবগুলি হ'ল: 
শীতকালীন কমিশনগুলির সম্পূর্ণ গঠন, আগ্রহী আয়োজকদের তদারকি করতে বা সম্ভাব্য আয়োজকদের নজরদারি করতে যেসব জায়গায় আইওসি ফোকাস করতে চাইতে পারেঃ 
ভবিষ্যতের হোস্ট কমিশন আচার-আচরণের নিয়ম অনুযায়ী রেফারেন্সের শর্তাবলী অনুসারে, নতুন আইওসি বিডিং সিস্টেম দুইটি সংলাপের পর্যায়ে বিভক্ত হয়েছে- 
শীতকালীন কমিশনের প্রধান অক্টাভিয়া মোরারিউ ১৩৫ তম সুইজারল্যান্ডের লোজানে আইওসি সেশনে তিন সম্ভাব্য নিলামী পক্ষের নাম প্রকাশ করেছিল। তিনি উল্লেখ করেছিলেন যে, জাপানের সাপ্পোরো সম্ভাব্য তিন প্রার্থীর চেয়ে এগিয়ে রয়েছে। মার্কিন যুক্তরাষ্ট্রে সল্টলেক সিটি এবং স্পেনের বার্সেলোনা - পাইরেনিস সম্ভাব্যতা সমীক্ষা চালিয়েছে। 
আগ্রহী দল, যারা আইওসি এবং ফিউচার হোস্ট কমিশনের সাথে লক্ষ্যবস্তু সংলাপে অংশগ্রহণ করেছিলঃ
২০২৬ শীতকালীন অলিম্পিক

<nowiki> </nowiki>২০২৬ শীতকালীন অলিম্পিকস, আনুষ্ঠানিকভাবে XXV অলিম্পিক শীতকালীন গেমস হিসাবে পরিচিত (; ), এবং সাধারণত মিলানো কর্টিনা ২০২৬ বা মিলান কর্টিনা ২০২৬ নামে পরিচিত, একটি আসন্ন আন্তর্জাতিক বহু-ক্রীড়া ইভেন্ট যা ইতালির মিলান এবং কর্টিনা ডি আম্পেজোতে ২০২৬ সালের ৬ থেকে ২২ ফেব্রুয়ারির মধ্যে অনুষ্ঠিত হওয়ার কথা রয়েছে। ২০১৯ সালের ২৪ জুন সুইজারল্যান্ডের লোজানে আন্তর্জাতিক অলিম্পিক কমিটির (আইওসি) ১৩৪ তম অধিবেশনে মিলান-করটিনা ডি'অ্যামপেজো সুইডিশ শহর স্টকহোম - Åre এর অন্য একটি যুগ্ম দরদাতাকে ২৭-৩৪ ভোটে হারিয়ে আয়োজক শহর হিসেবে নির্বাচিত হয়। 
এটি ইতালিতে আয়োজিত চতুর্থ অলিম্পিক গেম এবং মিলানের প্রথম আয়োজিত গেমস। এটি ২০০৬ সালের তুরিনে শীতকালীন অলিম্পিকের ২০ তম বার্ষিকী, কর্টিনা ডি আম্পেজোতে ১৯৫৬ সালের শীতকালীন অলিম্পিকের ৭০ তম বার্ষিকী এবং ইতালিয়ান প্রজাতন্ত্রের ৮০ তম বার্ষিকী হিসেবে চিহ্নিত হবে। এটি আনুষ্ঠানিক আকারে দুটি আয়োজক শহরের সমন্বিত প্রথম অলিম্পিক গেমস হতে যাচ্ছে।
মিলান এবং কর্টিনা ডি'অ্যমপেজো সুইজারল্যান্ডের লোজানে ২০১৯ সালের ২৪ জুন ১৩৪ তম আইওসি অধিবেশনে আয়োজক নির্বাচিত হয়। অলিম্পিক সনদের বিধি অনুসারে এই আয়োজক শহর নির্বাচনে তিন ইটালিয়ান আইওসি সদস্য, ফ্রাঙ্কো কারারো, ইভো ফেরিয়ানি এবং জিওভান্নি মালাগা এবং সুইডিশ দুই আইওসি সদস্য গুনিলা লিন্ডবার্গ এবং স্টিফান হলম ভোট দিতে অযোগ্য ছিলেন।
আব্দুল আজিজ গাজী

আব্দুল আজিজ গাজী () একজন পাকিস্তানি ইসলামি পণ্ডিত ও ইসলামাবাদের কেন্দ্রীয় মসজিদের খতিব, যেটি লাল মসজিদ নামে পরিচিত এবং এটি ২০০৭ সালে পাকিস্তানি সেনাবাহিনী কর্তৃক অবরোধের স্থান ছিল। তিনি ২০০৯ সালে পাকিস্তানের সুপ্রিম কোর্ট হেফাজত থেকে মুক্তি এবং ২০১৩ সালে খালাস পান।
তিনি মাদ্রাসার বিরুদ্ধে শুরু হওয়া সহিংস পুলিশ অভিযান হামলা সম্পর্কে সরকারকে সতর্ক করেছিলেন। লাল মসজিদে খুতবার সময় তিনি বলেন, “যদি সরকার এক মাসের মধ্যে সমাজ থেকে এই সমস্ত নৈতিক কুফলগুলি নির্মূল করতে ব্যর্থ হয় তবে মাদ্রাসার ছাত্ররা এই জাতীয় কার্যকলাপে জড়িত সকল ব্যক্তির বিরুদ্ধে ব্যবস্থা নেবে”।
লাল মসজিদ সৈন্য জনগণের নজরে আসে যখন তারা ইসলামাবাদের আবাসিক অঞ্চল থেকে মহিলাদের (যারা পতিতা বলে অভিযুক্ত) এবং পরে বেশ কয়েকজন পুলিশ অফিসারকে অপহরণ করে। সৈন্যদল তাদের কার্যক্রম বৃদ্ধি করে এবং বার্তা কেন্দ্র থেকে চীনা শ্রমিকদের অপহরণের অপরাধে লিপ্ত হয়। এই বিশেষ ঘটনাটি বিশেষত চীন সরকারের পক্ষ থেকে পাকিস্তানের উপর আন্তর্জাতিক চাপ সৃষ্টি করেছিল।
৩ জুলাই ২০০৭-এ রক্তক্ষয়ী বন্দুক যুদ্ধে সরকারের সাথে লড়াইয়ের অবসান ঘটে যেখানে কিছু প্রকাশনা দাবি করে যে এক হাজারেরও বেশি শিক্ষার্থী মারা গিয়েছিল এবং বহুসংখ্যক আহত হয়েছিল। সরকারী মৃত্যুর সংখ্যা ৩০০ এরও কম। 
আজিজকে বোরকা ছদ্মবেশে পালিয়ে যাওয়ার সময় ২০০৭ সালের ৪ জুলাই 8.০৫ টায় গ্রেপ্তার করা হয়। পরে তাঁর এই ছদ্মবেশে পালানোর কারণটি প্রকাশিত হল যে তাকে একটি গোয়েন্দা সংস্থার একজন সিনিয়র আধিকারিকের দ্বারা ডাকা হয়েছিল যার সাথে তিনি দীর্ঘদিন ধরে যোগাযোগ করছেন (আজিজ স্বীকার করেন যে সরকার কর্তৃক তাদেরকে ওয়ান্টেড ঘোষণা করার আগে তিনি এবং তার ভাই গাজী এটি অনেকবার করেছিলেন)। যেহেতু এই ব্যক্তি তার সাথে দেখা করতে মসজিদে আসতে পারেনি, তাই তিনি মসজিদ থেকে অল্প দূরত্বে অবস্থিত আবপাড়া থানায় তাকে পরিচয় এড়িয়ে বোরকা পরে দেখা করতে বলেন। 
২০০৯ সালের ১৬ এপ্রিল পাকিস্তান সুপ্রিম কোর্ট আজিজকে খুন, উস্কানি ও অপহরণের অভিযোগ থেকে মুক্তি দেয় এবং এতে বহু সংখ্যক সমর্থক তাকে স্বাগত জানায়। 
২০০১ সাল থেকে তার বিরুদ্ধে ২৭ টি ভিন্ন ভিন্ন মামলা দায়ের করা হয়েছিল।
বিহাইডহর

বিহাইডহর বাংলাদেশের উত্তর-পূর্বাঞ্চলের একটি গ্রাম। এটি মৌলভীবাজার জেলার বড়লেখা উপজেলার নিজ বাহাদুরপুর ইউনিয়নের অন্তর্ভুক্ত।
বিহাইডহর গ্রামটি সুনাই নদীর দক্ষিণ তীরে অবস্থিত। গ্রামের মোট জনসংখ্যা ১,২৫০ জন, যাদের অধিকাংশ সিলেটী ভাষাগোষ্ঠীর মুসলিম সম্প্রদায়ভুক্ত।
বিহাইডহর গ্রামে একটি সরকারি প্রাথমিক বিদ্যালয় এবং "বিহাইডহর হাফিজিয়া মাদ্রাসা" নামে একটি মাদ্রাসা রয়েছে। "বিহাইডহর জাগরণী সংঘ" নামে একটি স্থানীয় সংস্থা গ্রামে গড়ে ওঠেছে।
গ্রামে "বিহাইডহর জামে মসজিদ" এবং "বিহাইডহর বায়তুস সালাম জামে মসজিদ" নামে দুইটি মসজিদ এবং "বিহাইডহর-বোয়ালি ঈদগাহ ময়দান" নামে একটি ইদগাহ রয়েছে। এছাড়া গ্রামে "বিহাইডহর কেন্দ্রীয় কবরস্থান" নামে নিজস্ব কবরস্থানও রয়েছে।
ঘড়ুয়া

ঘড়ুয়া বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার বিয়ানীবাজার উপজেলার শেওলা ইউনিয়নের অন্তর্ভুক্ত।
২০১১ আদমশুমারি অনুসারে ঘড়ুয়া গ্রামের জনসংখ্যা ৫০০ এর কম। ঘড়ুয়ায় একটি সরকারি প্রাথমিক বিদ্যালয় রয়েছে।
নীনবীয় ইস্‌হাক

নীনবীয় ইস্‌হাক (, "Ishaq an-Naynuwī", ; আনু. ৬১৩ – আনু. ৭০০), যিনি সিরীয় সন্ত ইস্‌হাক, আব্বা ইস্‌হাক, ইস্‌হাক সাইরুস ও কাতারীয় ইস্‌হাক নামেও পরিচিত, ছিলেন একজন ৭ম শতাব্দীর পূর্ব সিরীয় খ্রিষ্টান বিশপ ও ধর্মতাত্ত্বিক। তিনি তার খ্রিষ্টীয় কৃচ্ছ্রসাধনা বিষয়ক রচনার জন্য বিশেষভাবে খ্যাত। পূর্ব অ্যাসিরীয়, ক্যালডীয় ক্যাথলিক ও পূর্ব অর্থডক্স মণ্ডলী তাকে সন্ত হিসেবে গণ্য করে।
করপাড়া, বিশ্বনাথ

করপাড়া বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার বিশ্বনাথ উপজেলার দৌলতপুর ইউনিয়নের সিংঙ্গেরকাছ বাজারের নিকটে অবস্থিত।
কাঠালতলী, বড়লেখা

কাঠালতলী (কাঁঠালতলী নামেও পরিচিত) বাংলাদেশের উত্তর-পূর্বাঞ্চলের একটি দ্বিধা-বিভক্ত গ্রাম। এটি সিলেটের মৌলভীবাজার জেলার বড়লেখা উপজেলার উত্তর দক্ষিণভাগ ইউনিয়নের অন্তর্ভুক্ত।
কাঠালতলী গ্রামটি উত্তর ও দক্ষিণ দুইভাগে বিভক্ত। গ্রামে একটি রেলওয়ে স্টেশন রয়েছে। মাধবকুণ্ড ইকোপার্ক ও জলপ্রপাত থেকে কাঠালতলীর দূরত্ব প্রায় ৮ কিলোমিটার। 
গ্রামের মোট জনসংখ্যা ৩,১৬২, যার মধ্যে ১,৫৪৫ জন দক্ষিণ কাঠালতলী এবং ১,৬১৭ জন উত্তর কাঠালতলীতে বাস করেন। উত্তর কাঠালতলী ইউনিয়নের ৪ নং ওয়ার্ডে অবস্থিত হলেও দক্ষিণ কাঠালতলী ৫ নং ওয়ার্ডে অবস্থিত। কাঠালতলী গ্রামে তিনটি মসজিদ ও একটি ইদগাহ রয়েছে। "কাঠালতলী ক্রিকেট ক্লাব" এবং "সোনার বাংলা ক্রিকেট ক্লাব" নামে দুইটি ক্রীড়া সংগঠন রয়েছে।
১৯২৯ সালে কাঠালতলী গ্রামে একটি প্রাথমিক বিদ্যালয় প্রতিষ্ঠিত হয়, যা পরবর্তীতে সরকারিকরণ করা হয়।
শেষ খেলা

শেষ খেলা ১৯৯২ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নুর হোসেন বলাই। শ্রেষ্ঠাংশে অভিনয় করেছেন মান্না, চম্পা, রাজীব, আহমেদ শরীফ, রওশন জামিল সহ আরও অনেকে।
চলচ্চিত্রটি ১৯৯২ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
কর্মক্ষেত্রে উত্তম সুযোগ পেয়ে বিদেশে পাড়ি জমানো একজন যুবকের ষড়যন্ত্রের শিকারের গল্প নিয়ে চলচ্চিত্রের কাহিনি।
"শেষ খেলা" চলচ্চিত্রের গান রচনা করেছন মনিরুজ্জামান মনির। সুর ও সঙ্গীতায়োজন করেছেন আলাউদ্দিন আলী এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, সৈয়দ আব্দুল হাদী, এম.এ খালেক।
বাংলাদেশ ফিল্ম আর্কাইভে শেষ খেলা
ব্যাকটেরিয়াবিজ্ঞান

ব্যাকটেরিওলজি হল জীববিজ্ঞানের একটি শাখা এবং বিশেষত্ব যেখানে অঙ্গসংস্থানবিদ্যা, বাস্তুসংস্থান, ব্যাকটেরিয়ার জেনেটিক্স ও প্রাণরসায়ন সহ এসবের সাথে সম্পর্কিত আরও অন্যান্য বিষয় নিয়ে অধ্যয়ন করা হয়। মাইক্রোবায়োলজির এই ভাগে অন্তর্ভুক্ত রয়েছে ব্যাকটেরিয়া প্রজাতির শনাক্তকরণ, শ্রেণিবিন্যাস এবং বৈশিষ্ট্য। ব্যাকটেরিয়া ছাড়াও প্রোটোজোয়া, ছত্রাক ও ভাইরাস জাতীয় অণুজীবের সাথে চিন্তাভাবনা এবং কাজের মিল থাকার কারণে, ব্যাকটেরিওলজির ক্ষেত্র মাইক্রোবায়োলজি হিসেবে প্রসারিত হওয়ার প্রবণতা দেখা দিয়েছে। আগে নাম দুটো প্রায়শই অদলবদল করে ব্যবহৃত হত। তবে যাইহোক, ব্যাকটেরিওলজিকে একটি পৃথক বিজ্ঞান হিসেবে শ্রেণিবদ্ধ করা যেতে পারে।
ব্যাকটেরিওলজি হল ব্যাকটেরিয়া এবং চিকিৎসাবিদ্যার সাথে তাদের সম্পর্ক নিয়ে অধ্যয়ন। উনিশ শতকে ওয়াইন এবং খাদ্যের পচন সম্পর্কিত যে উদ্বেগ জন্ম নেয়, তা পরীক্ষা করার জন্য জীবাণু তত্ত্ব (Germ Theory) প্রয়োগ করতে গিয়ে চিকিৎসকদের মাধ্যমে ব্যাকটেরিওলজির প্রবর্তন ঘটে। রোগ সৃষ্টিকারী ব্যাকটেরিয়ার শনাক্তকরণ ও বৈশিষ্ট্য বর্ণনা করতে গিয়ে প্যাথোজেনিক ব্যাকটেরিওলজির অগ্রগতি ঘটেছে। কখের স্বতঃসিদ্ধসমূহ (Koch's postulate) ব্যাকটেরিয়া এবং নির্দিষ্ট রোগের মধ্যে সম্পর্ক চিহ্নিত করতে ভূমিকা রেখেছিল। সেই থেকে, ব্যাকটেরিওলজিতে কার্যকর ভ্যাকসিনের মতো অনেক সফল অগ্রগতি হয়েছে, উদাহরণস্বরূপ, ডিপথেরিয়া টক্সয়েড এবং টিটেনাস টক্সয়েড । তবে কিছু ভ্যাকসিনও রয়েছে যেগুলো অতটা কার্যকর নয় এবং এসবের পার্শ্ব প্রতিক্রিয়া আছে, উদাহরণস্বরূপ, টাইফয়েড ভ্যাকসিন । ব্যাকটেরিওলজি অ্যান্টিবায়োটিক আবিষ্কারেও সহায়তা করেছে।
রোগের সাথে অণুজীবের সংযোগ আবিষ্কৃত হয় উনিশ শতকের দিকে, যখন জার্মান চিকিত্‍সক রবার্ট কখ চিকিৎসা ক্ষেত্রে অণুজীবের বিজ্ঞান চালু করেছিলেন। সংক্রামক রোগের এবং কোন রোগে গাঁজন প্রক্রিয়ার কারণ হিসেবে তিনি ব্যাকটেরিয়াকে চিহ্নিত করেছিলেন। ফরাসী বিজ্ঞানী লুই পাস্তুর ভ্যাকসিন তৈরির কৌশলের উন্নয়ন করেছিলেন। কখ এবং পাস্তর উভয়ই চিকিত্‍সা ব্যবস্থায় এন্টিসেপসিস (Antisepsis) উন্নত করতে ভূমিকা রেখেছিলেন। এটি জনস্বাস্থ্যের উপর এক বিরাট ইতিবাচক প্রভাব ফেলেছিল এবং দেহ ও রোগ সম্বন্ধে আরও ভাল ধারণা দিয়েছিল। ১৮৭০-১৮৮৫ সালের দিকে, স্টেইন ব্যবহার করে এবং পুষ্টি-মাধ্যম প্লেটে (plates of nutrient medium) জীবের মিশ্রণ পৃথক করার পদ্ধতি দিয়ে ব্যাকটেরিওলজির আধুনিক কলা-কৌশলগুলো প্রবর্তিত হয়েছিল। ১৮৮০ এবং ১৮৮১ সালের মধ্যে লুই পাস্তুর প্রাণীতে ব্যাকটেরিয়াজনিত রোগের বিরুদ্ধে দুটি সফল টিকা তৈরি করেছিলেন এবং শেষপর্যন্ত সার্থক হয়েছিলেন। ধীরে ধীরে ব্যাকটেরিয়ার গুরুত্ব স্বীকৃতি পেয়েছিল কারণ এটি ভ্যাকসিনের মাধ্যমে রোগ প্রতিরোধ এবং রোগের চিকিত্‍সা বিষয়ক গবেষণার পথপ্রদর্শন করেছিল। কৃষি, সামুদ্রিক জীববিজ্ঞান, পানি দূষণ, ব্যাকটেরিয়ার জেনেটিক্স এবং জৈবপ্রযুক্তিতে ব্যাকটেরিওলজি বিকাশ করেছে এবং অধ্যয়ন করা যেতে পারে।
বাণী ভোজন

বাণী ভোজন (জন্ম: ২৮ অক্টোবর ১৯৮৮) একজন ভারতীয় চলচ্চিত্র অভিনেত্রী, টেলিভিশন অভিনেত্রী এবং প্রাক্তন ফ্যাশন মডেল। তিনি মূলত তামিল ও তেলুগু চলচ্চিত্রে অভিনয় করে থাকেন। তিনি টেলিভিশন ধারাবাহিক "দেবামাগল"-এ সত্যপ্রিয়া চরিত্রে অভিনয় করার জন্য সর্বাধিক পরিচিত, যার জন্য তিনি ২০১৮ সালে শ্রেষ্ঠ অভিনেত্রী বিভাগে সান কুদুম্বাম বিরুথুগাল পুরস্কার অর্জন করেছিলেন। তিনি ২০১৯ সালে "মেকু মাথরামে চেপ্তা"-এর মাধ্যমে তেলুগু চলচ্চিত্রে এবং ২০২০ সালে তিনি "ওহ মাই কটাবুলে"-এর মাধ্যমে তামিল চলচ্চিত্রে অভিষেক করেছিলেন।
২০১২ সালে জয়া টিভি'র ধারাবাহিক "মায়া"-তে অভিনয়ের সময় তিনি মডেল হিসাবে কাজ করেছেন। পরবর্তীতে তিনি বিজয় টিভিতে প্রচারিত টেলিভিশন ধারাবাহিক "আহা"-তে মুখ্য ভূমিকায় অভিনয়ের সুযোগ পেয়েছিলেন। "আহা" ধারাবাহিকের সমাপ্তির পরে তিনি সান টিভি'র ধারাবাহিক "দেবামাগল"-এ মুখ্য চরিত্রে অভিনয় করেছিলেন। তাকে জি তামিলের "লক্ষ্মী বান্ধাচু"-তেও দেখা গিয়েছিল।
২০১৯ সালে বাণী তেলুগু চলচ্চিত্র "মেকু মাথরামে চেপ্তা"-এর মাধ্যমে অভিনয়ে আত্মপ্রকাশ করেছিলেন। ২০২০ সালে তিনি অশোক সেলভানের সাথে তামিল চলচ্চিত্র "ওহ মাই কাডাভুলে"-তে অভিনয় করেছিলেন। তিনি বৈভব রেড্ডির সাথে "লক আপ" চলচ্চিত্রে কাজ করছেন। তবে, মুক্তিতে বিলম্ব হওয়ায় এবং পরবর্তীকালে কোভিড-১৯ মহামারীর কারণে চলচ্চিত্রটি জি৫-এ ও-টি-টি রিলিজ করা হবে। ১৪ আগস্ট চলচ্চিত্রটি জি৫ প্ল্যাটফর্মে মুক্তি দেওয়ার কথা রয়েছে।
বুকের ভিতর আগুন

বুকের ভিতর আগুন ১৯৯৭ সালের একটি বাংলাদেশী চলচ্চিত্র। এতে মুখ্য চরিত্রে অভিনয় করেছেন সালমান শাহ, শাবনূর, ফেরদৌস আহমেদ ও রাজীব সহ আরও অনেকে। এটি চিত্রনায়ক ফেরদৌস অভিনীত এবং মুক্তিপ্রাপ্ত প্রথম চলচ্চিত্র।
ছবিটির সঙ্গীত পরিচালনা করেছেন নূর মান্নান। গানের কথা লিখেছেন কামরুজ্জামান কাজল, মিল্টন খন্দকার ও আহমেদ রিজভি।
শালিমার রেল ইয়ার্ড

শালিমার রেল ইয়ার্ড পণ্য ট্রেনের টার্মিনাস হিসাবে কাজ করেছিল এবং ১৮৮৩ সালে এটির প্রতিষ্ঠার পর থেকে একটি রেল ইয়ার্ড হিসাবে কাজ করেছিল। সম্প্রতি হাওড়া স্টেশনের চাপ কমাতে এটি যাত্রীবাহী ট্রেন স্টেশনের নেটওয়ার্কে আনা হয়েছে। শহরতলির ট্রেনগুলি (ইএমইউ বা লোকাল ট্রেন) ছাড়াও কয়েকটি দূরপাল্লার ট্রেন এখানে চালু করা হয়েছে বা সরানো হয়েছে হাওড়া স্টেশন থেকে। এটি খড়গপুর রেল বিভাগের আওতাধীন।
শালিমার এখনও কলকাতায় একটি গুরুত্বপূর্ণ ট্রান্সশিপমেন্ট পয়েন্ট হিসাবে কাজ করে। শালিমারে বন্দর তীরবর্তী ঘরোয়া কনটেইনার টার্মিনালও আছে । সেখানে আরোএকটি অতিরিক্ত ধারক টার্মিনাল তৈরির প্রস্তাব দেওয়া হয়েছে।
লন্ডন নোজেস

লন্ডন নোজেস অথবা সোহোর সাতটি নাক () হলো লন্ডনের বিভিন্ন দালানে ছড়িয়ে থাকা কিছু শৈল্পিক স্থাপনা। এগুলো প্লাস্টার অব প্যারিস নির্মিত শিল্পীর নাকের কিছু প্রতিকৃতি বা ছাপ যেগুলোকে কিছুটা বেমানান এবং অপ্রাসঙ্গিকভাবে দেয়ালের স্বাভাবিক আকৃতি ছাপিয়ে হঠাৎ করেই বাইরে বেরিয়ে আসতে দেখা যায়। এগুলো শিল্পী রিক বাকলে ১৯৯৭ খ্রিষ্টাব্দের দিকে তৈরি করেন। প্রথমে প্রায় ৩৫ টি নাকের প্রতিকৃতি লন্ডনের "ন্যাশনাল গ্যালারি", "টেইট ব্রিটেনের" মতো স্থানে লাগানো হলেও ২০১১ খ্রিষ্টাব্দের দিকে মাত্র ১০ টিকে অক্ষত পাওয়া যায়।
১৯৭৭ সালে লন্ডনে বিতর্কিতভাবে সিসিটিভি ক্যামেরা স্থাপনে বিরক্ত হয়ে শিল্পী ক্যামেরাগুলোর নাকের নিচে এ নাকগুলো লাগিয়ে দেন। এর কারণ সাধারণ মানুষের অজানা থাকায় নাকগুলোর আগমনের কারণ নিয়ে মানুষের ভেতর জল্পনা কল্পনা শুরু হয়। যেমন ধারণা করা হয় "অ্যাডমিরাল্টি আর্চ" এর নাকটি নেপোলিয়নকে ব্যাঙ্গ করে তৈরি করা হয়েছে যেটি স্থানীয় "হর্স গার্ড প্যারেডের" অশ্বারোহী সৈন্যরা আর্চের ভেতর দিয়ে যাবার সময় খোঁচা মেরে যেত। আরেকটি কাল্পনিক গল্প অনুযায়ী "সোহোর সাতটি নাক" শুধু তাদের সৌভাগ্য এনে দেবে যারা সাতটিকেই খুঁজে বের করতে পারবে।
এ নাকগুলো কেন্দ্রীয় লন্ডনের "অ্যাডমিরাল্টি আর্চ", "গ্রেইট উইন্ডমিল স্ট্রিট", "মার্ড স্ট্রিট", "বেইটম্যান স্ট্রিট", "ডিন স্ট্রিট", "এনডেন স্ট্রিট" এবং "ডি'আর্বলি স্ট্রিট" এ রয়েছে বলে জানা যায়।
অ্যাবি ডানকিন

অ্যাবি ডানকিন () একজন ৩.৫ পয়েন্ট মার্কিন হুইলচেয়ার বাস্কেটবল খেলোয়াড়।
১৯৫১ সালে, ২৪ নভেম্বর, অ্যাবি স্পেনের আন্দালুশিয়ার রোটা শহরে জন্ম গ্রহণ করেছিলেন। তবে তিনি টেক্সাসের নিউ ব্রানফেলসকে তাঁর বসবাসের শহর হিসাবে মনে করতেন।
তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করে স্বর্ণ পদক লাভ করেছিলেন, তাঁর মধ্যে আছে কানাডার টরন্টোতে ২০১৫ প্যারাপান আমেরিকান গেমস, ২০১৬ সালে ব্রাজিলের রিও-তে প্যারালিম্পিক এবং ২০১৯ সালে থাইল্যান্ডের সুফানবুড়ি-তে ইউ২৫ বাস্কেটবল বিশ্ব চ্যাম্পিয়নশিপ।